১৯৮০ চনত তেওঁ শিক্ষকতা জীৱন সামৰি Bonded Labor Liberation Front নামৰ সংগঠনটোৰ সচিব প্ৰধান পদত অধিস্থিত হয় আৰু একেবছৰতে বচপন বচাও আন্দোলন আৰম্ভ কৰে। তেওঁ International Center on Child Labor and Education (ICCLE) নামৰ আন্তৰ্জাতিক সংস্থাটো আৰু ই পোষকতা কৰা Global March Against Child Labor (শিশু শ্ৰমৰ বিৰুদ্ধে গোলকীয় অভিযান)ৰ লগতো জড়িত। তেওঁ ActionAid, Oxfam আৰু Education International নামৰ সংস্থাকেইটাৰ লগত মিলি প্ৰতিস্থা কৰা Global Campaign for Educationৰ সভাপতি হিচাপে ১৯৯৯ চনৰপৰা ২০১১ চনলৈকে কাৰ্যনিৰ্বাহ কৰে।

ইয়াৰ উপৰিও তেওঁ দক্ষিণ এছিয়াত শিশু শ্ৰমিকৰ অবিহনে উৎপাদিত দলিচাৰ প্ৰথম স্বেচ্ছাসেৱী lebelling, তত্বাৱধানকাৰী আৰু স্বীকৃতি প্ৰদানকাৰী সংস্থা ‘’’ৰাগমাৰ্ক’’’ (বৰ্তমান নাম Goodweave) স্থাপন কৰে। সামাজিকভাৱে দায়বদ্ধ বাণিজ্য আৰু উপভোক্তাবাদৰ ক্ষেত্ৰত গোলকীয় ব্যৱসায়িক প্ৰতিষ্ঠানসমূহৰ দায়িত্ব সম্পৰ্কে গ্ৰাহক সজাগতা আনিবৰ উদ্দেশ্যে Rugmark নামৰ সংস্থাটোৱে ১৯৮০ৰ দশকৰ শেষৰফালে আৰু ১৯৯০ৰ দশকৰ প্ৰথমছোৱাত ইউৰোপ আৰু আমেৰিকা যুক্তৰাষ্ট্ৰত এক প্ৰচাৰ অভিযান (campaign) আৰম্ভ কৰিছিল। সত্যাৰ্থীয়ে শিশু শ্ৰমিকৰ সমস্যাটোক এক মানৱ অধিকাৰ বিষয় হিচাপে চিহ্নিত কৰিছে। তেওঁৰ মতে ই দৰিদ্ৰতা, নিবনুৱা সমস্যা, নিৰক্ষৰতা, জনসংখ্যা বৃদ্ধি আৰু আন আন সামাজিক সমস্যাসমূহক জীয়াই ৰাখে। তেওঁৰ এই দাবী বহুতো অধ্যয়নত সত্য প্ৰমাণিত হৈছে।’’ শিশু শ্ৰমৰ বিৰুদ্ধে আন্দোলন’’ আৰু ‘’সকলোৰে বাবে শিক্ষাৰ অভিযান’’ৰ মাজত সম্পৰ্ক গঢ়াতো তেওঁৰ অৰিহণা আছে। এইবিলাক পৰ্যবেক্ষণ কৰিবলৈ UNESCO-ৰ দ্বাৰা স্থাপিত এক সমিতিৰো তেওঁ সদস্য হৈ থকাৰ লগতে তেওঁ Fast Track Initiativeৰো (বৰ্তমান Global Partnership for Education নামেৰে জনাজাত) ব’ৰ্ড সদস্য। তেওঁ বিভিন্ন আন্তঃৰাষ্ট্ৰীয় সংস্থা যেনে (USA), the International Labor Rights Fund (USA), International Cocoa Foundation আদিৰ বিভিন্ন ব’ৰ্ড আৰু কমিটীৰ লগত সক্ৰিয়ভাৱে জড়িত হৈ আছে। তেওঁ ২০১৫ চনৰ পাছত ৰাষ্ট্ৰসংঘৰ Millenium Development Goalsৰ বিকাশৰ কাৰ্যসূচীত শিশু শ্ৰম আৰু দাসত্ব দূৰীকৰণৰ বিষয়টো অন্তৰ্ভূক্ত কৰিবলৈ চেষ্টা কৰি আছে।

২০১৪ চনত সত্যাৰ্থীক পাকিস্থানী সমাজকৰ্মী ৰ সৈতে যুটীয়াভাৱে "শিশু অৱদমনৰ বিৰুদ্ধে আৰু সকলো শিশুৰ শিক্ষাৰ অধিকাৰৰ হকে কৰি অহা সংগ্ৰামৰ বাবে" ("for their struggle against the suppression of children and young people and for the right of all children to education") শান্তিৰ ন'বেল বঁটাৰে সন্মানিত কৰা হয়। সত্যাৰ্থী হৈছে ন’বেল বিজয়ী ভাৰতৰ সপ্তম ব্যক্তি আৰু শান্তিৰ ন’বেল বিজয়ী ভাৰতৰ দ্বিতীয় ব্যক্তি।
বঁটা আৰু সন্মান
ব্যক্তিগত জীৱন
প্ৰাৰম্ভিক জীৱন
কৰ্মজীৱন